foto: Antoniu Guterrish BMT bosh kotibi Antoniu Guterrish Isroil tomonidan Falastin hududida turar-joylar qurilishining qonuniylashtirilishini xalqaro qonunbuzarlikdir deb atadi. Bu haqda tashkilot saytida ma’lum qilindi. "Bu qonun xalqaro qonunchilik buzilishidir va u o‘z ortidan Isroil uchun jiddiy oqibatlar keltiradi", deb aytdi Guterrish. Guterrish "Ikki xalq uchun ikki davlat" rejasini yo‘qqa chiqaruvchi biror-bir harakatga yo‘l qo‘ymaslikka chaqirdi. Avvalroq Isroil parlamenti Falastin hududidagi turar-joylarni qonuniylashtirish haqidagi qonunni qabul qilgandi.